CELEX: 32021D1083
Language: sk
Date: 2021-06-23 00:00:00
Title: Rozhodnutie Politického a bezpečnostného výboru (SZBP) 2021/1083 z 23. júna 2021 o vymenovaní veliteľa ozbrojených síl misie EÚ pre vojenskú misiu Európskej únie na podporu výcviku ozbrojených síl Mali (EUTM Mali) a o zrušení rozhodnutia (SZBP) 2021/6 (EUTM Mali/1/2021)

2.7.2021   
               
               
                  SK
               
               
                  Úradný vestník Európskej únie
               
               
                  L 235/12
               
            
         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2021/1083
         z 23. júna 2021
         o vymenovaní veliteľa ozbrojených síl misie EÚ pre vojenskú misiu Európskej únie na podporu výcviku ozbrojených síl Mali (EUTM Mali) a o zrušení rozhodnutia (SZBP) 2021/6 (EUTM Mali/1/2021)
         POLITICKÝ A BEZPEČNOSTNÝ VÝBOR,
         so zreteľom na Zmluvu o Európskej únii, a najmä na jej článok 38,
         so zreteľom na rozhodnutie Rady 2013/34/SZBP zo 17. januára 2013 o vojenskej misii Európskej únie na podporu výcviku ozbrojených síl Mali (EUTM Mali) (1), a najmä na jeho článok 5,
         keďže:
         
                     (1)
                  
                  
                     Rada podľa článku 5 ods. 1 rozhodnutia 2013/34/SZBP poverila Politický a bezpečnostný výbor (PBV), aby prijímal rozhodnutia týkajúce sa politickej kontroly a strategického vedenia misie EUTM Mali vrátane rozhodnutí o vymenovaní následných veliteľov ozbrojených síl misie EÚ.
                  
               
                     (2)
                  
                  
                     PBV 15. decembra 2020 prijal rozhodnutie (SZBP) 2021/6 (2), ktorým bol brigádny generál Fernando Luis GRACIA HERREIZ vymenovaný za veliteľa ozbrojených síl misie EÚ pre misiu EUTM Mali.
                  
               
                     (3)
                  
                  
                     Nemecko 12. apríla 2021 navrhlo vymenovať brigádneho generála Jochena DEUERA za veliteľa ozbrojených síl misie EÚ pre misiu EUTM Mali, ktorý by od 7. júla 2021 vo funkcii nahradil brigádneho generála Fernanda Luisa GRACIU HERREIZA.
                  
               
                     (4)
                  
                  
                     Vojenský výbor EÚ 12. mája 2021 uvedený návrh podporil.
                  
               
                     (5)
                  
                  
                     Malo by sa prijať rozhodnutie o vymenovaní brigádneho generála Jochena DEUERA za veliteľa ozbrojených síl misie EÚ pre misiu EUTM Mali od 7. júla 2021.
                  
               
                     (6)
                  
                  
                     Rozhodnutie (SZBP) 2021/6 by sa malo zrušiť.
                  
               
                     (7)
                  
                  
                     V súlade s článkom 5 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na vypracovaní a vykonávaní rozhodnutí a opatrení Únie s obrannými dôsledkami. Dánsko sa preto nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu,
                  
               PRIJAL TOTO ROZHODNUTIE:
         
            Článok 1
            Brigádny generál Jochen DEUER sa týmto vymenúva za veliteľa ozbrojených síl misie EÚ pre vojenskú misiu Európskej únie na podporu výcviku ozbrojených síl Mali (EUTM Mali) od 7. júla 2021.
         
         
            Článok 2
            Rozhodnutie (SZBP) 2021/6 sa zrušuje.
         
         
            Článok 3
            Toto rozhodnutie nadobúda účinnosť 7. júla 2021.
         
         
            V Bruseli 23. júna 2021
            
               
                  Za Politický a bezpečnostný výbor
               
               
                  predsedníčka
               
               S. FROM-EMMESBERGER
            
         
         
            (1)  Ú. v. EÚ L 14, 18.1.2013, s. 19.
         
            (2)  Rozhodnutie Politického a bezpečnostného výboru (SZBP) 2021/6 z 15. decembra 2020 o vymenovaní veliteľa ozbrojených síl misie EÚ pre vojenskú misiu Európskej únie na podporu výcviku ozbrojených síl Mali (EUTM Mali) a o zrušení rozhodnutia (SZBP) 2020/603 (EUTM Mali/2/2020) (Ú. v. EÚ L 4, 7.1.2021, s. 10).